text: Vejen gav København røvfuld
  14 november 2013 kl. 07.08
  Vejen EHs håndboldkvinder bankede København Håndbold 27-18.
  Københavner-pigerne blev spillet ud af banen af Vejen EH.
  - Jeg er meget tilfreds. Nu kan vi tillade os at kigge opad i tabellen i stedet for nedad, siger Vejen-træner Jesper Jensen til JydskeVestkysten.
  Der er nu næsten spillet halvdelen af grundspillet, og Jesper Jensen er nogenlunde tilfreds med at hans hold har hentet seks point.
  - Vi smed to point i den allerførste kamp oppe i Ringkøbing, men dem må vi så slå på hjemmebane. Jeg synes i hvert fald, at vi gør det bedre og bedre. Navnlig i vores kontra og i angrebsspillet går det den rigtige vej. Det så vi jo også mod København, siger Jesper Jensen til JydskeVestkysten.
  